SK   SK 
 
 
 EURÓPSKA  
KOMISIA   
V Bruseli 3. 2. 2022  
COM(2022) 55 final  
2022/0030 (COD)  
 
Návrh  
NARIADENIE EURÓPSKEHO PARLAMENTU A RADY,  
ktorým sa mení nariadenie (EÚ) 2021/954 o  rámci pre vydávanie, overovanie 
a uznávanie interoperabilných potvrdení o  očkovaní proti ochoreniu COVID -19, 
o vykonaní testu a  prekonaní tohto ochorenia (digitálny COVID preukaz EÚ), pokiaľ 
ide o  štátnych príslušn íkov tretích krajín, ktorí sa oprávnene zdržiavajú na území 
členských štátov alebo v  nich majú oprávnený pobyt, počas pandémie ochorenia 
COVID -19  
SK 1  SK DÔVODOVÁ SPRÁVA  
1. KONTEXT  NÁVRHU  
• Dôvody  a ciele návrhu  
V súlade  s Dohovorom, ktorým sa vykonáva Schengenská dohoda1, štátni príslušníci tretích 
krajín, ktorí majú oprávnený pobyt  v členskom štáte alebo sa  v ňom oprávnene zdržiavajú, 
môžu voľne cestovať na území iných členských štátov za predpokladu, že spĺňajú určité 
podmienky. Politika Únie, vďaka ktorej sa pri prekračovaní vnútorných hraníc nevy konávajú 
kontroly osôb, teda prináša výhody nielen občanom Únie, ale aj štátnym príslušníkom tretích 
krajín, ktorí majú právo cestovať  v rámci EÚ. Niektoré obmedzenia, prijaté členskými štátmi 
na obmedzenie šírenia koronavírusu 2 spôsobujúceho ťažký akútny  respiračný syndróm 
(SARS -CoV -2), ktorý vyvoláva koronavírusové ochorenie 2019 (ďalej len „ochorenie 
COVID -19“), však ovplyvnili uplatňovanie uvedeného práva. Tieto opatrenia často 
pozostávali  z obmedzení vstupu alebo iných osobitných požiadaviek vzťahujúc ich sa na 
cezhraničných cestujúcich, napríklad povinnosti podrobiť sa karanténe alebo samoizolácii 
alebo podstúpiť test na infekciu SARS -CoV -2 pred príchodom a/alebo po ňom.  
S cieľom uľahčiť voľný pohyb počas pandémie ochorenia COVID -19 Európsky parlament  a Rada 
prijali 14 . júna 2021 nariadenie (EÚ) 2021/9532 založené na článku 21 Zmluvy  o fungovaní 
Európskej únie (ďalej len „ZFEÚ“), ktorým sa stanovuje rámec digitálnych COVID preukazov 
EÚ pre vydávanie, overovanie  a uznávanie interoperabilných potvrdení  o očkovaní proti 
ochoreniu COVID -19, o vykonaní testu  a prekonaní tohto ochorenia. Nariadenie (EÚ) 2021/953 
uľahčuje voľný pohyb tým, že občanom Únie  a ich rodinným príslušníkom, ktorí môžu byť 
štátnymi príslušníkmi tretích krajín, poskytuje interoperabilné  a vzájomne uznávané potvrdenia  
o očkovaní proti ochoreniu COVID -19, o vykonaní testu  a prekonaní ochorenia, ktoré môžu 
používať pri cestovaní. Keď členské štáty upustia od určitých obmedzení voľného pohybu osôb, 
ktoré sú držiteľmi dokladu  o očkovaní, vyko naní testu alebo prekonaní ochorenia, digitálny 
COVID preukaz EÚ občanom pomáha tieto výnimky využívať . 
V ten istý deň Európsky parlament  a Rada prijali nariadenie (EÚ) 2021/9543 založené na článku 
77 ZFEÚ na uľahčenie cestovania  v rámci schengenského prie storu počas pandémie ochorenia 
COVID -19, ktorým sa rozširuje rámec digitálnych COVID preukazov EÚ na štátnych 
príslušníkov tretích krajín, ktorí sa oprávnene zdržiavajú alebo majú oprávnený pobyt na území 
členských štátov  a ktorí sú oprávnení cestovať do i ných členských štátov  v súlade  s právom EÚ . 
Ukázalo sa tiež, že systém digitálnych COVID preukazov EÚ je jediným fungujúcim systémom 
potvrdení súvisiacich  s ochorením COVID -19, ktorý je schopný prevádzky na medzinárodnej úrovni vo 
veľkom rozsahu. Digitálny  COVID preukaz EÚ tak nadobúda čoraz väčší význam na medzinárodnej 
úrovni  a prispieva  k zvládaniu pandémie na medzinárodnej úrovni tým, že uľahčuje bezpečné 
medzinárodné cestovanie  a medzinárodnú obnovu.  K 31. januáru 2022 boli do systému digitálnych 
COVID  preukazov EÚ zapojené tri krajiny Európskeho hospodárskeho priestoru, ktoré nie sú členmi 
                                                 
1 Ú. v. ES L 239, 22.9.2000, s. 19 . 
2 Nariadenie Európskeho parlamentu  a Rady (EÚ) 2021/953 zo 14 . júna 2021  o rámci pre vydávanie, 
overovanie  a uznávanie interoperabilných potvrdení  o očkovaní proti ochoreniu COVID -19, o vykonaní 
testu  a prekonaní tohto ochorenia (digitálny COVID preukaz EÚ)  s cieľom uľahčiť voľný pohyb počas 
pandémie ochorenia COVID -19 (Ú.  v. EÚ L 211, 15.6.2021, s.  1). 
3 Nariadenie Európskeho parlamentu  a Rady (EÚ) 2021/954 zo 14 . júna 2021  o rámci pre vydávanie, 
overovanie  a uzná vanie interoperabilných potvrdení  o očkovaní proti ochoreniu COVID -19, o vykonaní 
testu  a prekonaní tohto ochorenia (digitálny COVID preukaz EÚ), pokiaľ ide  o štátnych príslušníkov 
tretích krajín, ktorí sa oprávnene zdržiavajú na území členských štátov ale bo v nich majú oprávnený 
pobyt, počas pandémie ochorenia COVID -19 (Ú.  v. EÚ L 211, 15.6.2021, s.  24). 
SK 2  SK EÚ4, Švajčiarsko5 a 29 ďalších tretích krajín  a území6, pričom sa očakáva, že  v budúcnosti pribudnú 
ďalšie. Systém digitálnych COVID preukazov EÚ sa považuje za jedn o z kľúčových digitálnych riešení 
na obnovenie medzinárodnej mobility7 a Medzinárodné združenie leteckých prepravcov vyzýva krajiny, 
aby digitálny COVID preukaz EÚ prijali ako globálny štandard8. Komisia bude naďalej poskytovať 
pomoc tretím krajinám pri vý voji systémov interoperabilných potvrdení súvisiacich  s ochorením 
COVID -19. Jej súčasťou môže byť ponuka doplnkových referenčných riešení  s otvoreným zdrojovým 
kódom, ktoré umožňujú konverziu potvrdení tretích krajín na formát, ktorý je interoperabilný  
s digitálnym COVID preukazom EÚ, keďže je možné pripojiť aj tretie krajiny,  v prípade ktorých sa 
interoperabilita ich potvrdení zaistí konverziou9. 
Digitálny COVID preukaz EÚ bol od svojho prijatia úspešne zavedený  v celej Únii, pričom do 
konca roka 2021 bola  vydaná viac ako jedna miliarda potvrdení. Digitálny COVID preukaz EÚ 
je teda široko dostupný  a spoľahlivo uznávaný nástroj, ktorý uľahčuje nielen voľný pohyb 
občanov Únie  a ich rodinných príslušníkov, ale aj cestovanie vyššie uvedených kategórií 
štátnych príslušníkov tretích krajín  v rámci EÚ počas pandémie ochorenia COVID -19. 
Od prijatia nariadení (EÚ) 2021/953  a 2021/954 sa epidemiologická situácia  v súvislosti  
s pandémiou ochorenia COVID -19 výrazne zmenila. Na jednej strane sa celosvetovo zvýšila 
zaočkovanosť vrátane zaočkovanosti posilňovacími dávkami . 
Na druhej strane šírenie znepokojujúceho variantu delta  v druhom polroku 2021 viedlo  
k výraznému nárastu počtu infekcií, hospitalizácií  a úmrtí, takže členské štáty boli nútené prijať 
prísne opatren ia v oblasti verejného zdravia, aby chránili svoje kapacity systémov zdravotnej 
starostlivosti. Začiatkom roka 2022 znepokojujúci variant SARS -CoV-2 s názvom „omikron“ 
spôsobil prudký nárast počtu prípadov ochorenia COVID -19, pričom rýchlo nahradil variant  delta 
a dosiahol bezprecedentnú intenzitu komunitného prenosu  v celej Únii  a mimo nej.  
V súčasnosti nie je možné predpovedať, aký dosah bude mať prípadný nárast infekcií  v druhej 
polovici roka 2022. Okrem toho nemožno vylúčiť ani prípadné zhoršenie pandem ickej 
situácie  v dôsledku vzniku nových znepokojujúcich variantov vírusu SARS -CoV -2. 
Vzhľadom na uvedené skutočnosti nemožno vylúčiť, že členské štáty budú naďalej vyžadovať 
od štátnych príslušníkov tretích krajín, ktorí sa oprávnene zdržiavajú alebo majú oprávnený 
pobyt na území členských štátov  a ktorí sú oprávnení cestovať do iných členských štátov  
v súlade  s právom EÚ, aby predložili doklad  o očkovaní proti ochoreniu COVID -19, 
vykonaní testu alebo prekonaní tohto ochorenia aj po 30. júni 2022, t. j. po dátume, keď má 
uplynúť platnosť nariadení (EÚ) 2021/953  a 2021/954. Preto je dôležité zaistiť, aby bolo 
možné digitálne COVID preukazy EÚ používať po uvedenom dátume . 
Keďže zároveň platí, že akékoľvek obmedzenia voľného pohybu osôb  v rámci Únie, ktoré 
boli zavedené  s cieľom obmedziť šírenie vírusu SARS -CoV -2, vrátane požiadavky predkladať 
digitálne COVID preukazy EÚ, by sa mali zrušiť hneď, ako to epidemiologická situácia 
umožní, Komisia prostredníctvom zmeny nariadenia (EÚ) 2021/954 navrhuje zachovať 
exist ujúce odkazy na nariadenie (EÚ) 2021/953  a zaviesť dynamický odkaz na to isté 
nariadenie  v súvislosti  s obdobím platnosti nariadenia (EÚ) 2021/954.  
                                                 
4 Island, Lichtenštajnsko  a Nórsko.  
5 Občania Únie  a štátni príslušníci Švajčiarska požívajú recipročné práva, pokiaľ ide  o vstup  a pobyt,  a to 
na základe  Dohody medzi Európskym spoločenstvom  a jeho členskými štátmi na jednej strane  
a Švajčiarskou konfederáciou na strane druhej  o voľnom pohybe osôb (Ú.  v. ES L 114, 30.4.2002, s.  6). 
6 https://ec.europa.eu/info/live -work -travel -eu/coronavirus -response/safe -covid -19-vaccines -
europeans/eu -digital -covid-certificate_sk#recognition -of-covid -certificates -from -third -non-eu-countries   
7 https://wttc.org/Ne ws-Article/WTTC -identifies -digital -solutions -for-governments -worldwide -to-
significantly -restore -international -mobility  
8 https://www.iata.org/en/pressroom/2021 -releases/2021 -08-26-01/  
9 Prostredníctvom vykonávacieho aktu prijatého podľa článku 8 ods. 2 nariadenia (EÚ)  2021/953.  
SK 3  SK  
• Súlad  s existujúcimi ustanoveniami  v tejto oblasti politiky  
Týmto návrhom nie sú dotknuté schengenské pravidlá, pokiaľ ide  o podmienky vstupu pre 
štátnych príslušníkov tretích krajín. Navrhované nariadenie by sa  v žiadnom prípade nemalo 
chápať tak, že má podporovať alebo uľahčovať obnovenie hraničných kontrol na vnútorných 
hraniciach, ktoré musia zostať kr ajným opatrením podliehajúcim podmienkam stanoveným  
v nariadení (EÚ) 2016/399 (Kódex schengenských hraníc). 10 
Komisia vo svojom návrhu odporúčania Rady, ktorým sa mení odporúčanie (EÚ) 2020/912  
o dočasnom obmedzení ciest do EÚ, ktoré nie sú nevyhnutné,  a o možnom zrušení tohto 
obmedzenia11, navrhla vytvoriť jasné prepojenie medzi odporúčaním Rady (EÚ) 2020/912  
a digitálnym COVID preukazom EÚ  s cieľom pomôcť orgánom členských štátov pri 
overovaní pravosti, platnosti  a integrity potvrdení vydaných tretími kraj inami.  
 
• Súlad  s ostatnými politikami Únie  
Tento návrh je súčasťou balíka opatrení Únie  v reakcii na pandémiu ochorenia COVID -19. 
Vychádza najmä  z práce vykonanej vo Výbore pre zdravotnú bezpečnosť,  v sieti 
elektronického zdravotníctva  a vo Výbore pre digitálne COVID preukazy EÚ . 
Tento návrh dopĺňa návrh COM(2022) 50, ktorého cieľom je predĺžiť obdobie uplatňovania 
nariadenia (EÚ) 2021/953  o rámci pre vydávanie, overovanie  a uznávanie interoperabilných 
potvrdení  o očkovaní proti ochoreniu COVID -19, o vykonaní testu  a prekonaní tohto 
ochorenia (digitálny COVID preukaz EÚ)  s cieľom uľahčiť voľný pohyb počas pandémie 
ochorenia COVID -19. 
V tomto návrhu sa takisto plne rešpektujú právomoci členských štátov pri vymedzovaní ich 
zdravotnej politiky (článok 168 Z FEÚ).  
Tento návrh je  v súlade  s politikou Únie  v oblasti prisťahovalectva štátnych príslušníkov 
tretích krajín.  
 
2. PRÁVNY  ZÁKLAD,  SUBSIDIARITA  A PROPORCIONALITA  
• Právny  základ  
V článku 77 ods. 2 písm. c) ZFEÚ sa stanovuje, že Únia stanoví podmienky, za ktorých štátni 
príslušníci tretích krajín, ktorí sa oprávnene zdržiavajú na území Únie alebo  v nej majú 
oprávnený pobyt, majú počas krátkeho obdobia slobodu voľne cestovať  v rámci Únie . 
Uplatňuje sa riadny legislatívny postup.  
Návrhom by sa zmenilo nariade nie (EÚ) 2021/954, ktoré je takisto založené na článku 77 ods. 
2 písm. c) ZFEÚ.  
 
                                                 
10 Nariadenie Európskeho parlamentu  a Rady (EÚ) 2016/399  z 9. marca  2016, ktorým sa ustanovuje 
kódex Únie  o pravidlách upravujúcich pohyb osôb cez hranice  (Ú. v. EÚ L 77, 23.3.2016, s. 1).  
11 COM(2021) 754 final.  
SK 4  SK • Subsidiarita  (v prípade  inej ako výlučnej  právomoci)  
Ciele  tohto  návrhu,  a to predĺžiť  uplatňovanie  nariadenia (EÚ) 2021/954, nemôžu  členské  
štáty  dosiahnuť  samostatne.  Preto  sú potrebné  opatrenia  na úrovni  EÚ. 
Ak by sa neprijali  opatrenia  na úrovni  Únie,  nariadenie (EÚ) 2021/954 by sa prestalo 
uplatňovať  a v dôsledku toho by štátni príslušníci tretích krajín, ktorí sa oprávnene zdržiavajú 
alebo majú oprávnený pobyt na úz emí členských štátov EÚ/EHP  a ktorí sú oprávnení 
cestovať do iných členských štátov  v súlade  s právom EÚ, nemohli viac žiadať  
o interoperabilné potvrdenia  o očkovaní proti ochoreniu COVID -19, o vykonaní testu  
a prekonaní tohto ochorenia, ani ich  v konečnom  dôsledku používať . 
• Proporcionalita  
Opatrenia EÚ môžu priniesť značnú pridanú hodnotu pri riešení uvedených výziev  a sú 
jediným spôsobom, ako možno dosiahnuť  a zachovať jednotný, zjednodušený  a uznávaný 
rámec potvrdení súvisiacich  s ochorením COVID -19. 
Prijatie jednostranných alebo nekoordinovaných opatrení týkajúcich sa zdravotných potvrdení  
v súvislosti  s COVID -19 môže viesť  k opatreniam, ktoré obmedzujú možnosť štátnych 
príslušníkov tretích krajín, ktorí sú oprávnení cestovať  v rámci Únie, absolvovať takúto cestu.  
Navrhovaná zmena by sa mala uplatňovať  v súlade  s nariadením (EÚ) 2021/953, ktoré sa má 
zmeniť návrhom COM(2022) 50 final  a následne umožňovať, aby sa používanie digitálneho 
COVID preukazu EÚ predĺžilo na obmedzený čas, pokiaľ ide  o štátnych príslušníkov tretích 
krajín, ktorí sa oprávnene zdržiavajú  v Únii alebo  v nej majú oprávnený pobyt  a ktorí sú 
oprávnení cestovať  v rámci Únie . 
• Výber  nástroja  
Nariadenie zabezpečuje priame, okamžité  a spoločné vykonávanie práva EÚ vo všetkých 
členských št átoch.  
3. VÝSLEDKY  HODNOTENÍ  EX POST , KONZULTÁCIÍ  SO 
ZAINTERESOVANÝMI  STRANAMI  A POSÚDENÍ  VPLYVU  
• Konzultácie  so zainteresovanými  stranami  
V návrhu sa zohľadňujú pravidelné diskusie  s orgánmi členských štátov na rôznych fórach.  
• Získavanie  a využívanie  expertízy  
Návrh vychádza  z epidemiologických informácií  a posúdení, ktoré poskytlo Európske 
centrum pre prevenciu  a kontrolu chorôb (ECDC),  z posúdenia bezpečnosti, účinnosti  
a kvality vakcín proti ochoreniu COVID -19, ktoré vykonala Európska agentúra pre l ieky 
(EMA), technických výmen, ktoré prebehli  v rámci Výboru pre zdravotnú bezpečnosť, jeho 
technickej pracovnej skupiny pre diagnostické testy na COVID -19 a siete elektronického 
zdravotníctva, ako aj  z relevantných dostupných vedeckých dôkazov.  
• Posúdeni e vplyvu  
Vzhľadom na naliehavosť situácie Komisia nevykonala posúdenie vplyvu.  
• Základné  práva  
Z tohto návrhu vyplýva spracovanie osobných údajov vrátane zdravotných údajov. Existujú 
možné vplyvy na základné práva jednotlivcov, konkrétne  v súvislosti  s článkom 7 charty, 
pokiaľ ide  o rešpektovanie súkromného života,  a článkom 8, pokiaľ ide  o právo na ochranu 
osobných údajov. Spracovanie osobných údajov jednotlivcov vrátane zberu osobných údajov, 
SK 5  SK prístupu  k nim a ich používania má vplyv na právo na súkromie  a právo na ochranu osobných 
údajov podľa charty. Zásah do týchto základných práv musí byť opodstatnený.  
Pokiaľ ide  o právo na ochranu osobných údajov vrátane bezpečnosti údajov, uplatňuje sa 
naďalej nariadenie Európskeho parlamentu  a Rady (EÚ) 2016/67912. Neplánuje sa žiadna 
výnimka  z režimu ochrany údajov Únie  a členské štáty musia zaviesť jasné pravidlá, 
podmienky  a rozsiahle záruky  v súlade  s pravidlami EÚ  v oblasti ochrany údajov . 
4. VPLYV  NA ROZPOČET  
Na financovanie opatrení na podporu tejto iniciatívy  sa bude vzťahovať legislatívny finančný 
výkaz predložený spolu  s návrhom COM(2022) 50 final . 
5. ĎALŠIE  PRVKY  
• Plány  vykonávania,  spôsob  monitorovania,  hodnotenia  a podávania  správ  
Neuplatňuje sa . 
• Podrobné  vysvetlenie  konkrétnych  ustanovení  návrhu  
Článkom 1  návrhu sa mení obdobie uplatňovania nariadenia (EÚ) 2021/954.  
V článku 2  sa stanovuje zrýchlené nadobudnutie účinnosti tohto nariadenia.  
                                                 
12 Nariadenie Európskeho parlamentu  a Rady (EÚ) 2016/679  z 27. apríla  2016  o ochrane fyzických osôb 
pri spracúvaní osobných údajov  a o voľnom pohybe takýchto údajov, ktorým sa zrušuje smernica 
95/46/ES (všeobecné nariadenie  o ochrane údajov) (Ú.  v. EÚ L 119, 4.5.2016, s.  1). 
SK 6  SK 2022/0030 (COD)  
Návrh  
NARIADENIE EURÓPSKEHO PARLAMENTU A RADY,  
ktorým sa mení nariadenie (EÚ) 2021/954 o  rámci pre vydávanie, overovanie 
a uznávanie interoperabilných potvrdení o  očkovaní proti ochoreniu COVID -19, 
o vykonaní testu a  prekonaní tohto ochorenia (digitálny COVID preukaz EÚ), pokiaľ 
ide o štátnych príslušníkov tretích krajín, ktorí sa oprávnene zdržiavajú na území 
členských štátov alebo v  nich majú oprávnený pobyt, počas pandémie ochorenia 
COVID -19 
EURÓPSKY PARLAMENT A RADA EURÓPSKEJ ÚNIE,  
so zreteľom na  Zmluvu  o fungovaní Európskej únie,  a najmä na  jej článok  77 ods.  2 písm. c),  
so zreteľom na návrh Európskej komisie,  
konajúc  v súlade  s riadnym legislatívnym postupom,  
keďže:  
(1) Podľa schengenského acquis  sa štátni príslušníci tretích krajín  s oprávneným pobytom  
v Únii a štátni príslušníc i tretích krajín, ktorí oprávnene vstúpili na územie členského 
štátu,  môžu slobodne pohybovať na území všetkých ostatných členských štátov počas 
90 dní  v rámci akéhokoľvek 180 -dňového obdobia13. 
(2) Európsky parlament  a Rada prijali 14 . júna 2021 nariadenie (EÚ) 2021/953, ktorým sa 
zriaďuje digitálny COVID preukaz EÚ14. Uvedeným nariadením sa stanovuje 
spoločný rámec pre vydávanie, overovanie  a uznávanie interoperabilných potvrdení  
o očkovaní proti ochoreniu COVID -19, o vykonaní testu  a prekon aní tohto ochorenia  
s cieľom uľahčiť voľný pohyb občanov EÚ  a ich rodinných príslušníkov počas 
pandémie ochorenia COVID -19. Nariadenie (EÚ) 2021/953 dopĺňa nariadenie 
Európskeho parlamentu  a Rady (EÚ) 2021/95415, ktorým sa rámec pre digitálne 
COVID preukazy  EÚ rozširuje na štátnych príslušníkov tretích krajín, ktorí sa 
oprávnene zdržiavajú alebo majú oprávnený pobyt na území členských štátov  a ktorí 
sú oprávnení cestovať do iných členských štátov  v súlade  s právom Únie.  
(3) Platnosť nariadení (EÚ) 2021/953  a (EÚ) 2021/954 má uplynúť 30 . júna 2022. 
Pandémia však stále trvá  a nedávne objavenie sa  a šírenie znepokojujúceho variantu 
                                                 
13 Nariadenie Európskeho parlamentu  a Rady (EÚ) 2016/399  z 9. marca  2016, ktorým sa ustanovuje 
kódex Únie  o pravidlách upravujúcich pohyb osôb cez hranice (Kódex schengenskýc h hraníc) 
(Ú. v. EÚ L 77, 23.3.2016, s.  1). 
14 Nariadenie Európskeho parlamentu  a Rady (EÚ) 2021/953 zo 14 . júna 2021  o rámci pre vydávanie, 
overovanie  a uznávanie interoperabilných potvrdení  o očkovaní proti ochoreniu COVID -19, o vykonaní 
testu  a prekonaní  tohto ochorenia (digitálny COVID preukaz EÚ)  s cieľom uľahčiť voľný pohyb počas 
pandémie ochorenia COVID -19 (Ú.  v. EÚ L 211, 15.6.2021, s.  1). 
15 Nariadenie Európskeho parlamentu  a Rady (EÚ) 2021/954 zo 14 . júna 2021  o rámci pre vydávanie, 
overovanie  a uznávanie interoperabilných potvrdení  o očkovaní proti ochoreniu COVID -19, o vykonaní 
testu  a prekonaní tohto ochorenia (digitálny COVID preukaz EÚ), pokiaľ ide  o štátnych príslušníkov 
tretích krajín, ktorí sa oprávnene zdržiavajú na území členských štátov  alebo  v nich majú oprávnený 
pobyt, počas pandémie ochorenia COVID -19 (Ú.  v. EÚ L 211, 15.6.2021, s.  24). 
SK 7  SK „omikron“ naďalej negatívne vplýva na cestovanie  v rámci Únie. Digitálny COVID 
preukaz EÚ je preto stále dôležitý  a treba umožniť, a by sa mohol ďalej používať.  
(4) Uplatňovanie nariadenia (EÚ) 2021/953 sa má predĺžiť  o 12 mesiacov. Keďže cieľom 
nariadenia (EÚ) 2021/954 je rozšíriť uplatňovanie nariadenia (EÚ) 2021/953 na určité 
kategórie štátnych príslušníkov tretích krajín, ktorí sa o právnene zdržiavajú alebo majú 
oprávnený pobyt  v Únii, obdobie jeho uplatňovania by malo byť priamo prepojené  
s obdobím uplatňovania nariadenia (EÚ) 2021/953. Nariadenie (EÚ) 2021/954 by sa 
preto malo zodpovedajúcim spôsobom zmeniť.  
(5) Toto nariadenie by sa nemalo vykladať tak, že má uľahčovať alebo podporovať 
prijímanie cestovných obmedzení  v reakcii na pandémiu. Okrem toho akákoľvek 
potreba overovať potvrdenia stanovené nariadením (EÚ) 2021/953 by sa nemala 
považovať za dôvod na dočasné obnovenie kontrol  na vnútorných hraniciach. 
Kontroly na vnútorných hraniciach by mali zostať krajným opatrením  s prihliadnutím 
na osobitné pravidlá stanovené  v nariadení Európskeho parlamentu  a Rady (EÚ) 
2016/399 (Kódex schengenských hraníc) . 
(6) V súlade  s článkami 1  a 2 Protokolu č. 22 o postavení Dánska, ktorý je pripojený  
k Zmluve  o Európskej únii  a ZFEÚ, sa Dánsko nezúčastňuje na prijatí tohto 
nariadenia, nie je ním viazané ani nepodlieha jeho uplatňovaniu. Vzhľadom na to, že 
toto nariadenie je založené na schengenskom  acquis , sa Dánsko  v súlade  s článkom 4 
uvedeného protokolu rozhodne do šiestich mesiacov po rozhodnutí Rady  o tomto 
nariadení, či ho bude transponovať do svojho vnútroštátneho práva . 
(7) Toto nariadenie predstavuje vývoj ustanovení schengenského acquis , na ktorom sa 
Írsko nezúčastňuje  v súlade  s rozhodnutím Rady 2002/192/ES16; Írsko sa preto 
nezúčastňuje na jeho prijatí, nie je ním viazané ani nepodlieha jeho uplatňovaniu.  
S cieľom umožniť členským štátom uznávať za podmienok stanovených  v nariadení 
(EÚ) 20 21/953 potvrdenia súvisiace  s ochorením COVID -19 vydané Írskom štátnym 
príslušníkom tretích krajín, ktorí sa oprávnene zdržiavajú alebo majú oprávnený pobyt 
na jeho území, na účely uľahčenia cestovania na území členských štátov, by Írsko 
malo uvedeným štát nym príslušníkom tretích krajín vydávať potvrdenia súvisiace  
s ochorením COVID -19, ktoré spĺňajú požiadavky rámca dôvery digitálneho COVID 
preukazu EÚ. Írsko  a ostatné členské štáty by mali uznávať potvrdenia vydané štátnym 
príslušníkom tretích krajín, na ktorých sa vzťahuje toto nariadenie, na základe 
reciprocity.  
(8) Pokiaľ ide  o Bulharsko, Cyprus, Chorvátsko  a Rumunsko, toto nariadenie predstavuje 
akt, ktorý predstavuje vývoj schengenského acquis  v zmysle článku 3 ods. 1 aktu  
o pristúpení  z roku 2003, článku 4 ods. 1 aktu  o pristúpení  z roku 2005  a článku 4 ods. 
1 aktu  o pristúpení  z roku 2011.  
(9) Pokiaľ ide  o Island  a Nórsko, toto nariadenie predstavuje vývoj ustanovení 
schengenského acquis  v zmysle dohody uzavretej medzi Radou Európskej únie  
a Island skou republikou  a Nórskym kráľovstvom  o pridružení Islandskej republiky  
a Nórskeho kráľovstva pri vykonávaní, uplatňovaní  a rozvoji schengenského acquis , 
ktoré patria do oblasti uvedenej  v článku 1 bode C rozhodnutia Rady 1999/437/ES17. 
                                                 
16 Rozhodnutie Rady  z 28. februára  2002  o požiadavke Írska zúčastňovať sa na niektorých ustanoveniach 
schengenského acquis  (Ú. v. ES L 64, 7.3.2002, s.  20). 
17 Rozhodnutie Rady zo 17 . mája  1999  o určitých vykonávacích predpisoch  k Dohode uzavretej medzi 
Radou Európskej únie  a Islandskou republikou  a Nórskym kráľovstvom  o pridružení týchto dvoch 
štátov pri vykonávaní, uplatňovaní  a vývoji schengenského acquis (Ú. v. ES L 176, 10.7.1999, s. 31).  
SK 8  SK (10) Pokiaľ ide  o Švajčiarsko, toto nariadenie predstavuje vývoj ustanovení schengenského 
acquis  v zmysle Dohody medzi Európskou úniou, Európskym spoločenstvom  
a Švajčiarskou konfederáciou  o pridružení Švajčiarskej konfederácie  k vykonávaniu, 
uplatňovaniu  a vývoju schengenské ho acquis , ktoré patria do oblasti uvedenej  
v článku 1 bode C rozhodnutia 1999/437/ES  v spojení  s článkom 3 rozhodnutia Rady 
2008/146/ES18. 
(11) Pokiaľ ide  o Lichtenštajnsko, toto nariadenie predstavuje vývoj ustanovení 
schengenského acquis  v zmysle Protokolu medzi Európskou úniou, Európskym 
spoločenstvom, Švajčiarskou konfederáciou  a Lichtenštajnským kniežatstvom  
o pristúpení Lichtenštajnského kniežatstva  k Dohode medzi Európskou úniou, 
Európskym spoločenstvom  a Švajčiarskou konfederáciou  o pridružen í Švajčiarskej 
konfederácie  k vykonávaniu, uplatňovaniu  a vývoju schengenského acquis , ktoré 
patria do oblasti uvedenej  v článku 1 bode C rozhodnutia 1999/437/ES  v spojení  
s článkom 3 rozhodnutia Rady 2011/350/EÚ19. 
(12) Vzhľadom na naliehavosť situácie súv isiacej  s pandémiou ochorenia COVID -19 by 
toto nariadenie malo nadobudnúť účinnosť tretím dňom po jeho uverejnení  v Úradnom 
vestníku Európskej únie . 
(13) V súlade  s článkom 42 nariadenia Európskeho parlamentu  a Rady (EÚ) 2018/172520 
sa konzultovalo  s európskym dozorným úradníkom pre ochranu údajov  a s Európskym 
výborom pre ochranu údajov, ktorí vydali [...] stanovisko,  
PRIJALI TOTO NARIADENIE:  
Článok 1  
Článok  3 nariadenia (EÚ) 2021/954 sa nahrádza takto : 
„Článok 3  
Toto nariadenie nadobúda účinnosť tretím dňom po jeho uverejnení  v Úradnom vestníku 
Európskej únie . 
Uplatňuje sa od 1 . júla 2021 dovtedy, kým sa uplatňuje nariadenie (EÚ) 2021/953.“  
Článok  2 
Toto nariadenie nadobúda účinnosť tretím dňom po jeho uverejnení  v Úradnom vestníku 
Európskej únie . 
                                                 
18 Rozhodnutie Rady  z 28. januára  2008  o uzavretí  v mene Európskeho spoločenstva Dohody medzi 
Európskou úniou, Európskym spoločenstvom  a Švajčiarskou konfederáciou  o pridružení Švajčiarskej 
konfederácie  k vykonávaniu,  uplatňovaniu  a vývoju schengenského acquis  (Ú. v. EÚ L 53, 27.2.2008, 
s. 1).  
19 Rozhodnutie Rady zo 7 . marca  2011  o uzavretí  v mene Európskej únie Protokolu medzi Európskou 
úniou, Európskym spoločenstvom, Švajčiarskou konfederáciou  a Lichtenštajnským kniež atstvom  
o pristúpení Lichtenštajnského kniežatstva  k Dohode medzi Európskou úniou, Európskym 
spoločenstvom  a Švajčiarskou konfederáciou  o pridružení Švajčiarskej konfederácie  k implementácii, 
uplatňovaniu  a rozvoju schengenského acquis , ktoré sa vzťahuje na zrušenie kontrol na vnútorných 
hraniciach  a pohyb osôb (Ú. v. EÚ L 160, 18.6.2011, s. 19).  
20 Nariadenie Európskeho parlamentu  a Rady (EÚ) 2018/1725  z 23. októbra  2018  o ochrane fyzických 
osôb pri spracúvaní osobných údajov inštitúciami, orgánmi, úradmi  a agentúrami Únie  a o voľnom 
pohybe takýchto údajov, ktorým sa zrušuje nariadenie (ES) č. 45/2001  a rozhodnutie č. 1247/2002/ES 
(Ú. v. EÚ L 295, 21.11.2018, s.  39). 
SK 9  SK Toto nariadenie je záväzné  v celom rozsahu  a priamo uplatniteľné  v členských štátoch  
v súlade so zmluvami.  
V Bruseli  
Za Európsky parlament  Za Radu  
predsedníčka  predseda